
Comhairle Cathrach na Gaillimhe
Galway City Council

FOIRM IARRATAIS DON PHOST 
MAR

MHAOIRSEOIR REILIGÍ
CAITHEAMH AIMSIRE & TAITNEAMHACHT




AN RANNÓG ACMHAINNÍ DAONNA,
Comhairle Cathrach na Gaillimhe, 
Halla na Cathrach, 
Bóthar an Choláiste, 
Gaillimh.

Is féidir iarratais a sheoladh trí ríomhphost freisin chuig hr@galwaycity.ie.  Cinntigh go bhfuil “Maoirseoir Reiligí – Foirm Iarratais” i líne ábhair an ríomhphoist”





	AN DÁTA DEIRIDH A nGLACFAR LE hIARRATAIS:	
	
	4.00 P.M. 4ú Márta 2022









SEICLIOSTA TÁBHACHTACH

	Iarrtar ort na pointí seo a leanas a sheiceáil sula seoltar an fhoirm seo:  

· Ní mór gach foirm iarratais a chur isteach, a bheith comhlánaithe ina hiomláine agus na cáipéisí go léir a iarrtar a bheith leo agus iad a bheith istigh tráth nach déanaí ná 4.00p.m. Dé hAoine, 4ú Márta, 2022.  Fillfear gach iarratas neamhiomlán mar neamhbhailí tar éis an dáta deiridh agus ní chuirfear san áireamh sa chomórtas é.

· Ní mór an t-eolas go léir a chur ar fáil ar an bhfoirm iarratais fhoirmiúil amháin. Ní dhéanfar eolas breise trí Curriculum Vitae a mheas.  

· Déan cinnte go bhfuil d’fhoirm comhlánaithe go bhfuil gach ceist freagartha go hiomlán agat.  

· Iarratais trí Ríomhphost:  Ba cheart an fhoirm iarratais chomhlánaithe, mar aon le cóipeanna scanta den chárta Pas Sábháilte (riachtanach), Ceadúnas Tiomána reatha (riachtanach) mar aon leis na cáilíochtaí ábhartha (más infheidhmithe) a chur isteach trí ríomhphost chuig hr@galwaycity.ie faoin 4.00p.m. Dé hAoine, 4ú Márta, 2022. Cinntigh go bhfuil “Maoirseoir Reiligí – Foirm Iarratais” i líne ábhair an ríomhphoist”

· Iarratais sa Phost/Seachadta:  Is féidir an fhoirm iarratais chomhlánaithe a chur isteach tríd an bpost/a sheachadadh agus caithfear 4 Chóip i.e. 1 cóip bhunaidh agus 3 chóip den fhoirm iarratais, mar aon le 4 chóip den chárta Pas Sábháilte (riachtanach), Ceadúnas Tiomána reatha (riachtanach) mar aon leis na cáilíochtaí ábhartha (más infheidhmithe) a sheoladh isteach faoin 4.00p.m. Dé hAoine, 4ú Márta, 2022.
· Teastóidh teastais bhunaidh roimh aon choinne.  Measfar iarratais a chuirtear isteach nach gcomhlíonann na riachtanais mar a leagtar amach a bheith neamhbhailí, seolfar ar ais chuig an iarrthóir iad agus NÍ BHEIDH siad san áireamh sa chéad chéim eile den chomórtas.      

·  Tabhair faoi deara nach leor Teastais ábhartha & Ceadúnas Tiomána a bheith curtha faoi bhráid na hoifige seo roimhe seo ó thaobh riachtanais an iarratais reatha a chomhlíonadh.   

· Cuirfear iarratais ar ghearrliosta ar bhonn an eolais arna chur ar fáil san fhoirm iarratais agus mar sin ba cheart duit a chinntiú go bhfuil d’iarratas comhlánaithe go hiomlán agat agus go gcuirtear isteach na cáipéisí go léir a iarrtar.

· Ba cheart d’iarrthóirí dóthain ama a cheadú chun cinntiú nach mbíonn seachadadh níos deireanaí ná an t-am deireanach um ghlacadh.  Fágtar faoin iarratasóir déanamh cinnte go bhfaightear an fhoirm iarratais, ina hiomlán, in am ag an Rannóg Acmhainní Daonna, Comhairle Cathrach na Gaillimhe.  

· Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

· Iarrtar ort fógra a thabhairt don Rannóg Acmhainní Daonna faoi aon athrú ar sheoladh.  Iarrtar ort déanamh cinnte go gcuireann tú san áireamh uimhir theagmhála bhailí reatha i d’fhoirm iarratais reatha.



Post

Maoirseoir Reiligí (Caitheamh Aimsire & Taitneamhacht)

Conradh Buan

Sainchuntas Poist

FREAGRACHTAÍ/DUALGAIS:
Beidh ar an Maoirseoir Reiligí, Caitheamh Aimsire & Taitneamhacht dualgais a chomhlíonadh, faoi dhiscréid agus faoi mhaoirseacht Bhainisteora Líne cuí, na dualgais sin a shannfar chugat ó am go ham i ndáil le d'fhostaíocht agus a bheidh oiriúnach d’aon fheidhm áirithe d’aon údarás áitiúil a bhfuil an Príomhoifigeach Feidhmiúcháin freagrach astu agus caithfear treoracha a thabharfar i ndáil le feidhmiú na ndualgas sin a chomhlíonadh. 

Áirítear ar na dualgais sin:
1. An fhoireann a mhaoirsiú, a spreagadh agus a threorú lena n-áirítear forálacha na nAchtanna um Shábháilteacht, Sláinte & Leas ag an Obair a chomhlíonadh, faoi threoir agus faoi mhaoirseacht maoirseora cuí agus foirne maoirseachta eile.
2. Gach dualgas a shannfar chuige/chuici ó Bhainisteoir Líne ceaptha nó ó Fhoireann Bainistíochta eile agus lena n-áirítear dualgais a d’fhéadfaí a shannadh i ndáil le hoibriú aon/gach reilig faoi rialú na Comhairle.
3. Sceidil oibre agus costais a ullmhú agus bileoga ama seachtainiúla a chur isteach maidir leis an bhfoireann iomchuí a bhíonn ag tuairisciú chuig an Maoirseoir Reiligí.
4. Gach gearán a scrúdú, tuarascálacha soiléire agus cruinne a scríobh agus iad a chur faoi bhráid de réir mar is gá.
5.         Gach tuairisc a bhaineann le hoibreacha, timpistí agus ábhar ilghnéitheach, a d’fhéadfadh a                                      .         bheith ag teastáil ó am go ham a sholáthar. 
6. Maoirseacht a dhéanamh ar chonraitheoirí Séadchomhartha de réir mar is gá 
7.      Dul i gcomhairle le agus maoirseacht a dhéanamh ar obair a dhéanann             conraitheoirí/fochonraitheoirí arna bhfostú ag an údarás áitiúil.
8. Tuairisc a dhéanamh láithreach, ar imthosca aon neamhéifeachtúlachta nó oibre nó seirbhíse míshásúla atá faoina c(h)úram agus an treoir a leanann tuairiscí den sórt sin a  chomhlíonadh
9. Oibreacha cothabhála réamhghníomhacha a chomhlíonadh go leanúnach ar gach struchtúr laistigh de na reiligí agus d’fhéadfadh sé go mbeadh ort conraitheoirí seachtracha a cheapadh agus a mhaoirsiú chun na hoibreacha a chomhlíonadh.
10. Foirne éifeachtacha a thógáil,  inspreagadh agus tiomantas a fhorbairt agus caidrimh mhaithe agus meanma a chothú le fostaithe mar is cuí, de réir dhea-chleachtais fhostaíochta agus reachtaíocht iomchuí
11. A bheith rannpháirteach san oiliúint a chuireann an Chomhairle Cathrach ar fáil agus oiliúint dá bhfoireann a éascú. 
12. Leabhair agus taifid a choimeád mar a threoraíonn an tÚdarás Áitiúil a bhaineann le haon ghné den obair agus bileoga pá a ullmhú agus a dheimhniú.
13. Cloí le nósanna imeachta sábháilteachta oibre atá i bhfeidhm i gComhairle Cathrach na Gaillimhe agus a bheith rannpháirteach go hiomlán in aon chlár sábháilteachta eile a chuirfí i bhfeidhm. An trealamh/éide sábháilteachta a chuirtear ar fáil a chaitheamh. Riachtanais sábháilteachta a fheidhmiú mar a leagtar amach i gCóras Bainistithe Sábháilteachta Chomhairle Cathrach na Gaillimhe agus a chinntiú go gcomhlíonann gach duine faoina c(h)úram cleachtais oibre sábháilte.
14. D’fhéadfadh sé go mbeadh ar an duine a cheapfar oibriú tar éis gnáthuaire oibre (ragobair) nuair a bhíonn gá faoi réir fhorálacha an Achta um Eagrú Ama Oibre, 1997 agus íocfar rátaí cuí íocaíochta ina leith sin.
15. Caithfear dualgais a shannfar chuige/chuici ó mhaoirseoir nó ó oifigeach ainmnithe eile a chomhlíonadh maidir le hoibriú agus cothabháil reiligí (An Bóthar Mór agus Ráthún) agus aon reiligí eile breise/sa todhchaí a bheidh faoi rialú na Comhairle.
16. Oibriú ó lá na lá na reiligí a eagrú agus a mhaoirsiú agus nuair is gá idirchaidreamh le foireann cléireachais/riaracháin iomchuí eile.
17. A chinntiú go ndéanfar cothabháil mar is cuí ar innealra na Comhairle agus a bheith freagrach as cothabháil a dhéanamh ar stoic soláthairtí chuig na leibhéil oiriúnacha.
18. Maoirseacht a dhéanamh ar fheidhmíocht gach innealra agus gléasra ina limistéar agus a chinntiú go n-oibrítear gach gléasra i gceart agus go sábháilte. 
19. Éileofar ar an iarrthóir a n-éireoidh leis/léi gach trealamh a chuirtear ar fáil a oibriú, lena n-áirítear aon teicneolaíocht nua a d’fhéadfaí a thabhairt isteach sa todhchaí.
20. Leas a bhaint as áiseanna cumarsáide nua-aimseartha mar fhóin phóca, raidió, etc. mar a threoraítear agus comhoibriú agus leas a bhaint as teicneolaíocht/trealamh nua a chuirfí ar fáil.
21. Gach dualgas eile a shannfar ort ó am go ham a chomhlíonadh ón Stiúrthóir Seirbhísí/Innealtóir Sinsearach/Innealtóir Feidhmiúcháin Sinsearach /Innealtóir Feidhmiúcháin nó de réir mar a shannfar.


Nóta: Is léiriú iad na dualgais thuas ar phríomhfheidhmeanna agus fhreagrachtaí an phoist mar Mhaoirseoir Reiligí (Caitheamh Aimsire & Taitneamhacht) ach d’fhéadfaí iad sin a athrú sa todhchaí.
Sa chás go gcaithfear leas a bhaint as cleachtadh gearrliostaithe, scrúdóidh bord saineolaithe na foirmeacha iarratais agus déanfar iad a mheas in aghaidh critéir réamhbhreithnithe bunaithe ar riachtanais an phoist. Mar sin is chun do leasa féin cuntas mionsonraithe agus cruinn de do chuid cáilíochtaí/taithí a chur ar fáil ar an bhfoirm iarratais.


Cáilíochtaí


DEA-THEIST: 		Ní mór do gach iarratasóir dea-theist a bheith air/uirthi.



SLÁINTE:		Beidh ar gach iarrthóir a bheith i riocht sláinte a léireodh go mbeadh ar a chumas/cumas go réasúnach seirbhís rialta agus éifeachtúil a chinntiú.








OIDEACHAS, OILIÚINT & TAITHÍ:
Ní mór go mbeidh na nithe a leanas fíor maidir le gach iarrthóir, ar an dáta is déanaí a fhaightear foirmeacha iarratais chomhlánaithe -
1. caighdeán oideachais dóthanach a bheith agat chun cur ar do chumas na dualgais a shanntar chugat a chomhlíonadh go sásúil
2. taithí shásúil a bheith agat i ndáil le foireann a bhainistiú, lena n-áirítear nithe inspreagtha agus disciplíne
3. an cumas a bheith agat taifid chuimsitheacha a choimeád maidir le gach gné de réimse na hoibre
4. a bheith ar do chumas tuarascálacha soiléire a scríobh agus dualgais chléireachais a bhaineann leis an bpost a chomhlíonadh go sásúil agus a bheith ábalta ríomhairí a úsáid agus scileanna ICT maithe a bheith agat.     
5. scileanna idirphearsanta agus cumarsáide maithe a bheith agat agus a bheidh ábalta déileáil le baill den phobal agus tá sé riachtanach go léireofaí meas ar eitneachas/reiligiún/creideamh daoine. 
6. a bheith ar do chumas cuidiú leis an bhfoireann oibre agus oibriú go maith leis an bhfoireann
7. ceadúnas tiomána bailí iomlán a bheith agat 
8. Cárta Pas Shábháilte reatha a bheith agat
9. a bheith ar do chumas oibriú as do stuaim féin

Bheadh sé inmhianaithe go mbeadh eolas sásúil ag gach iarrthóir ar na nithe seo a leanas 

· bheadh eolas ar chórais Reiligí inmhianaithe cé nach mbeadh sé riachtanach mar go gcuirfear oiliúint ar fáil    
· eolas agus taithí shásúil ar reachtaíocht sláinte & sábháilteachta agus lena feidhmiú
Grinnfhiosrúchán an Gharda Síochána
D’fhéadfadh  ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána sula gceapfar é/í.



Príomhchoinníollacha seirbhíse

AN CINEÁL POIST:  		Conradh Buan

Luach Saothair:	(Íosmhéid) €774.08 go dtí (Uasmhéid) €921.61 EL 01/22 Dá dTagraítear
		Íocfaidh sealbhóir na hoifige aon táillí nó airgead eile leis an údarás áitiúil (seachas a tuarastal/thuarastal uileghabhálach) iníoctha leis/léi agus arna fháil aige/aici de bhua a oifige/a hoifige nó i ndáil le seirbhísí a éilítear air/uirthi nó faoi aon achtachán feidhmithe.

Tabhair ar aird le do thoil go dtosóidh gach iontrálaí nua ag an scála is ísle ó thaobh pá.  Féadfar an ráta íocaíochta a choigeartú ó am go ham chun teacht le beartas pá an Rialtais.





PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS:
Beidh ar an duine a cheapfar seachtain oibre 39 uair an chloig a oibriú, beidh ar an iarrthóir a n-éireoidh leis/léi oibriú lasmuigh de ghnáthuaire oibre, i.e. go luath ar maidin, sna tráthnónta agus/nó ar na deirí seachtaine. D’fhéadfadh sé go mbeadh ar an iarrthóir a n-éireoidh leis/léi ragobair réasúnach a oibriú.
Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

SAOIRE BHLIANTÚIL: 
25 lá sa bhliain an teidlíocht saoire bhliantúil.

RANNÍOCAÍOCHT AOISLIÚNTAIS: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

SCÉIM BAINTRÍ & DÍLLEACHTA / CÉILÍ & LEANAÍ
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

IONTRÁLAITHE NUA ÓN 1 EANÁIR, 2013 - SCÉIM PINSIN SEIRBHÍSE POIBLÍ AONAIR 'A' Oifigigh/Neamhoifigigh

MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

AOIS SCOIR:
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.




Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach bhfuil cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos.  

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Leagan Amach an Chomórtais

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh do cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh gur próiseas dhá chéim a bheidh i gceist leis an gcomórtas:
1. Gearrliostú
2. Agallamh iomaíoch 

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh. 

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile.   Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán a bheartaíonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine(daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonraíonn Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaigheann siad an chumarsáid a sheolfar chucu ag an seoladh a bhíonn sonraithe ar an bhfoirm iarratais. 

Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 



EOLAS GINEARÁLTA

Ní bheidh Comhairle Cathrach na Gaillimhe freagrach as aon chostas, costais taistil san áireamh, a bheidh ar iarrthóirí maidir le é/í a bheith ina iarrthóir.

Beidh ar iarrthóirí scrúduithe leighis (agus d’fhéadfadh tástálacha speisialta a bheith san áireamh) a dhéanamh a bhreithníonn Comhairle Cathrach na Gaillimhe a bheith riachtanach.  Ainmneoidh Comhairle Cathrach na Gaillimhe na Scrúdaitheoirí Leighis. Beidh ar iarrthóirí íoc as aon scrúdú ginearálta leighis a dhéanfar, nó mura mbreithnítear a mhalairt, íoc as aon scrúdú ag speisialtóir leighis nó as aon tástáil speisialta agus ar fháil an bhille, aisíocfaidh Comhairle Cathrach na Gaillimhe an t-iarrthóir a cheapfar. Ní mór d’iarrthóirí cloí, ag a gcostas féin, le haon riachtanais feabhais a bhreithníonn Comhairle Cathrach na Gaillimhe a bheith riachtanach.


DÁTA DEIRIDH:
Caithfear an fhoirm iarratais chomhlánaithe a sheoladh ar aghaidh chun a bheith sa Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, ag tráth nach déanaí ná 4.00p.m. 4ú Márta 2022.  Ní bhreithneofar aon éileamh gur cuireadh moill ar fhoirm iarratais nó ar litir a bhain léi nó gur cailleadh í/iad ach sa chás go mbeidh Teastas Postála ó An Post ag tacú le héilimh den sórt sin.  Is ar an iarratasóir atá an cúram teagmháil a dhéanamh le An Post maidir le haon mhoill.

Glacfar le hiarratais ar ríomhphost freisin; seol chuig hr@galwaycity.ie
Cuir isteach teidil an phoist atá á fhógairt sa líne faoi ábhar an ríomhphoist le do thoil.

CONAS A MHEASTAR IARRTHÓIRÍ A AISTARRAINGT:
Ní bheidh aon cheart lena mbreithniú ag aon iarrthóir nach bhfreastalaíonn ar agallamh nó ar aon tástáil eile a éilíonn Comhairle Cathrach na Gaillimhe, nó ag aon iarrthóir nach dtugann fianaise a lorgaíonn Comhairle Cathrach na Gaillimhe uathu i ndáil le haon hábhar a bhaineann lena n-iarratas.

NA HACHTANNA UM CHOSAINT SONRAÍ 1988 – 2018 AGUS AN RIALACHÁN GINEARÁLTA MAIDIR LE COSAINT SONRAÍ:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

RÚNDACHT:
Faoi réir fhorálacha an Achta um Shaoráil Faisnéise, 1997 agus 2003 caithfear le hiarratais faoi rún daingean.

IARRATAS AR PHOST MAR MHAOIRSEOIR REILIGÍ – CAITHEAMH AIMSIRE & TAITNEAMHACHT 


Caithfear an fhoirm Iarratais seo, ach a mbeidh sí comhlánaithe, a sheoladh ar ais chuig an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh. Uimhir Theileafóin: 091 536596. Ríomhphost: hr@galwaycity.ie 

SLOINNE:  			  	CÉAD AINM:  		                            	 		
Úsáid Ceannlitreacha le do thoil
SEOLADH AN CHOMHFHREAGRAIS:  		   			  		     																		                                                                 
										
UIMHREACHA TEILEAFÓIN TEAGMHÁLA:	
Obair: 			  folíne:			  Baile: 											
Uimhir Fón Póca: 						Seoladh Ríomhphoist: 										
An dteastaíonn aon áiseanna/socruithe speisialta uait don agallamh? (Má theastaíonn, tabhair sonraí le do thoil) 			
OIDEACHAS GINEARÁLTA
	Dátaí 
	An Scoil ar ar fhreastail tú
	Na Scrúduithe ar shuí tú
	Na torthaí a fuarthas

	Ó
	Go dtí:
	
	
	

	






	
	
	





CÁILÍOCHTAÍ ACADÚLA, GAIRMIÚLA NÓ TEICNIÚLA (más ann):
	Dátaí 
	An Coláiste/An Ollscoil 
ar ar fhreastail tú
	Teideal Iomlán na gCéimeanna,
na gCáilíochtaí atá agat
	An dáta ar ar 
bronnadh an Cháilíocht
	Na hábhair sna Scrúduithe 
Deiridh

	Ó
	Go dtí:
	
	
	
	

	


	
	
	
	





CÚLRA FOSTAÍOCHTA
De réir oird ón bpost atá agat faoi láthair nó ón bpost is déanaí a bhí agat.  Is féidir bileoga breise, sa leagan amach seo, a úsáid, más gá.  Ní leor é tagairt d’iarratas eile.  Tabhair ar aird le do thoil go ndéanfar iarratasóirí a ghearrliostú d’agallamh bunaithe ar an eolas a sholáthraítear ar a bhfoirmeacha iarratais.

	Ainm & Seoladh 
an Fhostóra

	

	An Cineál Gnó
	
	An Dáta Tosaigh
	

	An Grád/Post a bhí agat
	
	Cúis Fágála
	

	
Tuairisc ar dhualgais agus ar fhreagrachtaí reatha:

	


























POIST ROIMHE SEO:
Déan liosta den taithí atá agat in oird ama, i.e. ag tagairt don taithí is déanaí atá agat ar dtús.
	Ainm & Seoladh 
an Fhostóra

	

	An Cineál Gnó
	
	Dáta Tosaigh
	
	Dáta Deiridh
	

	An Grád/Post a bhí agat
	
	Cúis Fágála
	

	
Tuairisc ar dhualgais agus ar fhreagrachtaí:

	


















	Ainm & Seoladh 
an Fhostóra

	

	An Cineál Gnó
	
	Dáta Tosaigh
	
	Dáta Deiridh
	

	An Grád/Post a bhí agat
	
	Cúis Fágála
	

	
Tuairisc ar dhualgais agus ar fhreagrachtaí:

	












	Ainm & Seoladh 
an Fhostóra

	

	An Cineál Gnó
	
	Dáta Tosaigh
	
	Dáta Deiridh
	

	An Grád/Post a bhí agat
	
	Cúis Fágála
	

	
Tuairisc ar dhualgais agus ar fhreagrachtaí:

	











	Ainm & Seoladh 
an Fhostóra

	

	An Cineál Gnó
	
	Dáta Tosaigh
	
	Dáta Deiridh
	

	An Grád/Post a bhí agat
	
	Cúis Fágála
	

	
Tuairisc ar dhualgais agus ar fhreagrachtaí:

	













Luaigh aon taithí agus/nó gnóthachtáil ar leith atá agat a mheasann tú a bheadh fiúntach don iarratas ar an bpost seo

	






Luaigh na nithe ar díol spéise leat, aon chaitheamh aimsire atá agat nó aon ghníomhaíochtaí áineasa eile a 
[bookmark: _GoBack]nglacann tú páirt iontu:
	







Luaigh le do thoil cá háit ar chuala tú faoin bhfolúntas poist seo. _____________________________________


TEISTIMÉIREACHTAÍ:
Ainmnigh beirt freagrach, le do thoil, mar theistiméirí, a bhfuil aithne mhaith acu ort ach nach bhfuil aon ghaol agat leo (ba chóir gur fostóir reatha nó iar-fhostóir duine amháin ar a laghad den bheirt).  Glacann Comhairle Cathrach na Gaillimhe leis go bhfuil cead acu dul i dteagmháil leis na teistiméirí mura luann an t-iarratasóir a mhalairt.


Ainm: 							Ainm: 						

Seoladh: 							Seoladh: 					
														
														

Gairm: 							Gairm: 					

Uimh. Theil.: 							Uimh. Theil.: 					


Má éiríonn leat, cad é an fógra scoir a bheidh ort a thabhairt do d’fhostóir reatha: 			





















NÓTAÍ TÁBHACHTACHA

· Ba chóir duit a chinntiú go bhfuil an fhoirm iarratais comhlánaithe ina hiomláine agat – féach an seicliosta atá ceangailte le do thoil.  Cuir san áireamh le do thoil na cáipéisí go léir atá iarrtha agus cinntigh go sroichfidh d’fhoirm iarratais Comhairle Cathrach na Gaillimhe tráth nach déanaí ná 4.00p.m. 4ú Márta 2022.  Má fhaightear iarratas neamhiomlán, measfar nach iarratas bailí é, ní bheidh sé sa chomórtas agus cuirfear ar ais chuig an iarrthóir é i ndiaidh an dáta deiridh.  

· Ní mór d’iarrthóirí a chuirfidh a n-iarratas chugainn leis an bpost dóthain ama a cheadú lena chinntiú nach ndéanfar iad a sheachadadh níos déanaí ná an dáta deiridh a nglacfar leo.

· Ba chóir duit tú féin a shásamh go bhfuil tú incháilithe faoi na critéir atá leagtha amach don phost.  Ní bheidh ar chumas na Comhairle incháilitheacht iarrthóirí a sheiceáil sula mbeidh an t-agallamh ann, agus mar sin d'fhéadfadh daoine a théann isteach sa chomórtas ach nach bhfuil cáilithe chuige, costas neamhriachtanach a tharraingt orthu féin.  Is é/í an t-iarrthóir a thabhóidh gach costas a bhaineann le freastal ar agallamh.

· Tiomsófar gearrliosta de na hiarratais bunaithe ar an eolas a chuirfear ar fáil ar an bhfoirm iarratais, agus meastar bunaithe ar na cáilíochtaí agus ar thaithí na n-iarratasóirí ionchais go mbeidh na riachtanais gearrliostaithe níos airde ná na híoscháilíochtaí agus na híos-riachtanais taithí atá leagtha síos don phost.

· Cé nach riachtanas riachtanach don phost é, ceadúnas tiomána bailí iomlán a bheith agat, cuir cóip den cheadúnas sin isteach le d’iarratas le do thoil.

· Tabhair ar aird le do thoil go ndícháileoidh canbhasáil ag iarrthóirí, nó thar a gceann, iarrthóirí ón gcomórtas.

· Sealbhaítear an fhaisnéis atá ar an bhfoirm seo ar thuiscint rúndachta, faoi réir cheanglas an Achta um Shaoráil Faisnéise 1997 agus 2003 nó ceanglais eile dlí.

Dearbhaím leis seo gur chloígh mé le gach riachtanas atá ar an seicliosta ceangailte agus go bhfuil na sonraí go léir atá curtha ar fáil agam maidir leis an iarratas seo fíor, agus tá mé ar an eolas faoi na cáilíochtaí agus na sonraí don phost seo.  Tuigim go bhféadfadh sé go mbeadh orm fianaise dhoiciméide a chur isteach chun tacú le haon sonraí atá tugtha agam ar m'Fhoirm Iarratais.  Tuigim go mbeidh mé faoi dhliteanas dícháilithe uathoibríoch nó go mbeidh mé faoi dhliteanas mé a dhífhostú, má bhím fostaithe sa chás go mbeidh aon eolas bréagach nó míthreorach curtha ar fáil agam.

Beidh an t-iarratas neamhbhailí mura mbeidh an fhoirm sínithe. Sa chás go seolfar an t-iarratas ar ríomhphost, d’fhéadfaí ceist a chur ar iarrthóirí a bheidh ar an ngearrliosta d’agallamh foirm a shíniú.

Síniú an Iarratasóra: 							

Dáta: 				


Tuairisc Poist – Maoirseoir Reiligí, Caitheamh Aimsire & Taitneamhacht. 

